Mgr. Dr. Agustinus Agus () yakuwi Biskop Agung ing Kabiskopan Agung Pontianak. Agustinus ditahbiské minangka imam tanggal 6 Juni 1977 lan kapilih dadi Biskop Agung di Kabiskopan Agung Pontianak tanggal 3 Juni 2014. Sadurunge nglenggahi dadi Biskop Agung Pontianak, Mgr. Agus merupakan Biskop Sintang wiwit 29 Oktober 1999 tekan pamilihané minangka Biskop Agung Pontianak pada 3 Juni 2014. Kanggo ngisi kalodhangan ing Sintang, Mgr. Agus ditugaské dadi Administrator Apostolik tekan titi wanci ditahbiské panerusé ing  Sintang, yakuwi Mgr. Samuel Oton Sidin, O.F.M. Cap.

Latar wuri lan wakaryan 
Mgr. Agustinus Agus lair ing Lintang, Kapuas, Sanggau, 22 Nopember 1949. Dhèwèké lulus saka seminari ing Yogyakarta. Tanggal 6 Juni 1977, Agustinus ditahbiské minangka, tumuli nerusaké sekolah nganti éntuk gelar magister saka Amérikah Sarékat. Sabanjuré, dhèwèké mulih nang Indonesia, lan ngayahi jejibahan minangka pastor paroki ing Sekadau, terus ing Paroki Sanggau, pungkasané dadi Vikaris Jenderal Kabiskopan Sanggau. Tanggal 29 Oktober 1999, Agustinus kadhapuk dadi Biskop Kabiskopan Sintang. 6 Februari 2000 ditahbisaké déning Panahbis Utama, Biskop Agung Jakarta, Julius Kardinal Darmaatmadja, bareng Nuncio Apostolik kanggo Indonesia, Mgr. Renzo Fratini lan Mgr. Hieronymus Herculanus Bumbun, O.F.M. Cap., Biskop Agung Pontianak minangka Biskop Ko-konsekrator. Minangka Anggota KWI, Agustinus naté kapilih dadi Ketua Komisi Kerasulan Awam lan wiwit taun 2012 kapilih dadi Ketua Komisi Keadilan, Perdamaian dan Pastoral Migran Perantau (KKP-MP).

Dhèwèké makarya minangka pangarsa ing Kabiskopan Sintang tekan 2014, amarga ing 3 Juni 2014 dhèwèké kadhapuk dadi Biskop Agung Pontianak déning Paus Fransiskus. Ing pèngètan Riyaya Petrus lan Paulus 29 Juni 2014, Agustinus nampa pallium saka Paus Fransiskus ing Basilika Santo Petrus, Vatikan.

Mgr. Agus dadi Panahbis Utama kanggoné Mgr. Samuel Oton Sidin, O.F.M. Cap. minangka Biskop Sintang, kairing déning Mgr. Giulio Menccucini, C.P., Biskop Sanggau, lan Mgr. Pius Riana Prapdi, Biskop Ketapang.

Rujukan 

Uskup Indonesia
Tokoh Dayak
Tokoh dari Sanggau